《初秋游西园庵四首 其三》
明代·曾受益

不谓人烟境，莲花涌陆离。香风传径竹，落景碍修枝。

酒肆从他市，僧茶屡有施。回心观净理，坐久不知疲。

作者简介：曾受益，字而吉。增城人。明神宗万历十六年（一五八八）举人。会试不第，谒选授福建宁德知县。以亲老不能迎养乞致仕，尝主修邑志。年八十九卒。有《吹剑集》。清康熙《增城县志》卷八有传。